wickkiey/tamil-wikipedia-chunked huggingface dataset:
# சின்செங்கு

## மரபுவழிப் பயன்கள்

அமெரிக்க சின்செங்கு (*Panax quinquefolius*), ஆசிய சின்செங்கு (*Panax ginseng *) வேர்கள், அழுத்த எதிர்ப்பியாகவும் (adaptogen), பாலுணர்ச்சி ஊக்கியாகவும், ஊட்டமளிக்கும் ஊக்கியாகவும் நம்பப்பட்டு, உள்மருந்தாக (வாய்வழியே) எடுத்துக்கொள்ளப்படுகிறது. வகை II நீரிழிவு நோய், ஆண்களில் பாலியல் பிறழ்ச்சி ஆகியவற்றுக்கான சிகிச்சையிலும் பயன்படுகின்றன. இதன் வேர் பெரும்பாலும் உலர்ந்த நிலையில் மொத்தமாகவோ, துண்டுகள் ஆகவோ கிடைக்கிறது. சின்செங்கு இலை, அதிக விலை கொண்டதில்லை என்றாலும், சில நேரங்களில் பயன்படுகிறது. அது வேருடன் பெரும்பாலும் உலர்ந்த நிலையிலேயே கிடைக்கிறது.  
இந்த மூலக்கூறை சில பிரபலமான ஆற்றல் அளிக்கும் பானங்களிலும் (energy drinks) வழங்கலாம். பொதுவாக "தேநீர்" வகைகளிலும் செயல்பாட்டு (functional) உணவுகளிலும் இருக்கும். பொதுவாக, தாழ்புலன் மருத்துவ அளவைகளில் (subclinical doses) சின்செங்கு சேர்க்கப்பட்டிருக்கும். அளவிடக்கூடிய மருத்துவ விளைவுகள் இதற்கு இருப்பதில்லை எனவும் கருதப்படுகிறது. ஒப்பனைத் தயாரிப்புகளிலும் இது பயனாகிறது.
# சின்செங்கு

## சின்செங்கும், இனப்பெருக்கமும்

தென் இலினொய் பல்கலைக்கழக மருத்துவப் பள்ளி, 2002 ஆம் ஆண்டில், ஆய்வக விலங்குகளில் மேற்கொண்ட ஆய்வில், ஆசிய, அமெரிக்க சின்செங்கு வடிவங்கள் இரண்டுமே பாலுணர்வு உந்துதலையும் புணர்ச்சிச் செயல்பாட்டையும் மேம்படுத்துகின்றன என்பதை கண்டறிந்தார்கள். (இது நியூ யார்க் அறிவியல் கழக ஆண்டுக் குறிப்பில் பதித்துள்ளது.). சின்செங்குகின் இவ்விளைவுகள், சுரப்பிகளின் சுரத்தலில் நிகழும் மாற்றங்களினால் ஏற்படுவதாக இல்லாமல் இருக்கலாம். ஆனால், மைய நரம்பியல் அமைப்பிலும், விரை-சூலக இயக்குநீர் திசுக்கள் மீதும், சின்செங்கும், அதன் சின்செனோசைடு கூறுகள் ஏற்படுத்தும் நேரடித்தாக்கத்தினால் இவ்விளைவுகள் ஏற்படக்கூடும். ஆண்களில், ஆண்குறி விறைப்புக்கு, சின்செனோசைடுகள் உதவக்கூடும். இது, மரபுவழிச் சீன மருத்துவம் மற்றும் திணைக்குடி அமெரிக்க மருத்துவம் ஆகியவற்றில் சின்செங்குகின் பயன்பாடு இதனுடன் ஒத்திருக்கிறது. சின்செங்குகில் ஃபைடோஎஸ்ட்ரோஜென்கள் உள்ளதாகத் தெரிகிறது.
# சின்செங்கு

## பக்க விளைவுகள்

பொதுவாகப் பொறுத்துக் கொள்ளப்பட்டாலும், கடைகளில் எளிதில் வாங்கக்கூடிய அல்லது மருத்துவர் பரிந்துரைக்கும் மருந்துகளுடன் சேர்த்து சின்செங்குகை உட்கொள்ளும்போது எச்சரிக்கையாக இருக்க வேண்டும் என்று அறிவுறுத்தப்படுகிறது. *யுமாஸ் ஆம்ஹெர்ஸ்ட்* வெளியிட்டுள்ள, விளையாட்டுச் சத்துணவு குறித்து அடிக்கடி கேட்கப்படும் கேள்விகள் (Sports Nutrition FAQ) என்னும் வெளியீட்டின்படி, பி. சின்செங்குகின் மிகப் பொதுவான பக்க விளைவு தூக்கமின்மையாகும்.ஆயினும், சின்செங்கு தூக்கம் வருவதை தடை செய்வதில்லை என்று பிற ஆதாரங்கள் கூறுகின்றன.குமட்டல், வயிற்றுப்போக்கு, தலைவலிகள், மூக்கில் குருதி வடிதல், உயர் ரத்த அழுத்தம், குறைந்த ரத்த அழுத்தம் மற்றும் முலைவலி ஆகியவை பிற பக்க விளைவுகளில் அடங்குகிறது.உளச்சோர்வு கொண்ட நோயாளிகள், உளச் சோர்வு எதிர்ப்பிகளை சின்செங்குகுடன் சேர்த்து உட்கொண்டால், சின்செங்கு அவர்களில் வெறியைத் தூண்டக் கூடும்.
# சின்செங்கு

## மிகை அளவு

பொதுவான அழுத்த எதிர்ப்பு சின்செங்குகுகளான *பி. சின்செங்கு* மற்றும் *பி. கவின்க்யுஃபோலியா* ஆகியவை, அதிக அளவில் எடுத்துக் கொண்டாலும், ஒப்பு நோக்கப் பாதுகாப்பானதாகும். நோய் விளைவிக்கும் நுண்ணுயிரிகள் முனைப்பாக்கப்படும் என்ற அச்சம் காரணமாக, ஒருவர் மிகவும் வலுவிழந்திருந்தாலொழிய, தொற்று எதிர்ப்பு மூலிகைகளுடன் சேர்த்து *பி. சின்செங்குகை* அளிப்பது, சீன மருத்துவத்தில் பரிந்துரைப்பதில்லை. சீன மூலிகையாளர்கள் இதை நம்பினர். கி.பி. 1757 ஆண்டில், க்விங் வம்சத்தின் காலத்தில் வாழ்ந்த ஜ்யு டசுன் என்பவர், சின்செங்கு குறித்த தனது சிறிய கட்டுரையில் பின்வருமாறு கூறியுள்ளார்:
"கூடுதல் சத்துக்காக மட்டும் ஒருவர் சின்செங்குகைக் கொடுப்பார் என்றால், அவர் தீய விளைவுகளுக்கே ஊட்டமளித்து, அவை தங்கி விட உதவுகிறார் எனலாம். ஒரு சில நேர்வுகளில், தீய விளைவுகள், அத்தகைய தவறான சிகிச்சை காரணமாக உடலை விட்டு ஒருபோதும் நீங்கா. தீவிர நேர்வுகளில், இறப்பு தவிர்க்க முடியாதது."
# சின்செங்கு

## சின்செங்கு வகைகள்

### அமெரிக்க சின்செங்கு (வேர்)

மரபுவழிச் சீன மருத்துவத்தின்படி, அமெரிக்க சின்செங்கு "யின்" (yin) ஆற்றலை வளர்க்கிறது; உடலில் உள்ள மிகையான "யாங்" (yang) ஆற்றலைச் சுத்தம் செய்கிறது. உடலை அமைதிப்படுத்துகிறது. அமெரிக்க சின்செங்கு, யின் (நிழல், குளிர், எதிர்மறை, பெண்) தன்மையை அதிகரிக்கிறது என்றும், கிழக்காசிய சின்செங்கு, யாங் (சூரிய ஒளி, வெப்பம், நேர், ஆண்) தன்மையை அதிகரிக்கிறது என்றும் கருதப் படுகிறது. இதற்குக் காரணம், மரபுவழிச் சீன மருத்துவத்தின்படி, குளிர் பிரதேசங்கள் அல்லது மலைகளுக்கு வடக்கே அல்லது ஆறுகளுக்குத் தெற்கே உள்ள உயிரிகள் யாங்கில் உறுதியானவை என்பதும், வெப்பப் பிரதேசங்கள் அல்லது மலைகளுக்குத் தெற்கே அல்லது ஆறுகளுக்கு வடக்கே உள்ளவை யின்னில் உறுதியானவையாக உள்ளன. இதனால் இரண்டும் சமநிலைப் படுகின்றன. சீன/கொரிய சின்செங்கு, மரபுக்காலங்களில், மிகவும் குளிரான பிரதேசமாக கொரியர்கள் அறிந்திருந்த, வட சீனா மற்றும் கொரியாவில் வளர்கிறது. எனவே, அந்தப் பகுதியில் இருந்து வரும் சின்செங்கு *யாங்* தன்மை மிகுந்ததாகக் கருதுகிறது. தொடக்கத்தில், அமெரிக்க சின்செங்கு, ஆங்காங்கை அடுத்துள்ள கடற்துறைமுகமான, மிதவெப்ப மண்டல குவாங்ஜௌ (Guangzhou) வழியாக சீனாவில் இறக்குமதியானது. வெப்பப் பிரதேசத்திலிருந்து வந்த காரணத்தால், அமெரிக்க சின்செங்கு, *யின்* தன்மைக்குச் சிறந்ததாக இருக்கும் என்று சீன மருத்துவர்கள் நம்பினர். ஆனால், அமெரிக்க சின்செங்கு மிதவெப்பப் பகுதிகளில்தான் வளரும் என்பதை அவர்கள் அறிந்திருக்கவில்லை. எவ்வாறாயினும், இந்த வேர், நீர்மங்களை உண்டாக்குவதால், *யின்* தன்மை அதிகமுள்ளதாக வகைப்படுத்தப்பட்டுள்ளது சரியானதே ஆகும்.  
- ஆசிய மற்றும் அமெரிக்க வகைகளில் உள்ள இரு முக்கிய சின்செங்கு கூறுகள் வெவ்வேறு விகிதங்களில் உள்ளன. ஒன்றில் கிளர்ச்சியூட்டும் தன்மையும், அதற்கு எதிராக மற்றொன்றில் சத்துத் தன்மையும் இருப்பதற்கு இதுவே காரணமாய் இருக்கக் கூடும்.
- சின்செங்கு துண்டுகளாக, சில துண்டுகள் வெந்நீரில் கொதிக்கவைத்து ஒரு கஷாயம் (decoction) தயாரிக்கப்படுகிறது.
- பெரும்பாலான வட அமெரிக்க சின்செங்கு, கனடா நாட்டு மாகாணங்களான ஒன்டாரியோ மற்றும் பிரித்தானிய கொலம்பியாவிலும், அமெரிக்க மாகாணமான விஸ்கான்சினிலும் விளைவதாக அக்ரி-புட் கனடா (Agri-food Canada) கூறுகிறது. *பி. கவின்க்யுஃபோலியஸ்* தற்போது வட சீனாவிலும் விளைகிறது.
- குறிப்பின்றி அமைத்த ஓர் இரட்டை-இருண்மை ஆய்வில், மருந்துப் போலியுடன் ஒப்பிடும்போது, அமெரிக்க சின்செங்குகின் பிழிவு காய்ச்சலைக் குறைக்கிறது என்பது கண்டறியப்பட்டது.
- பொக்கிஷமாகக் போற்றும் நறுமண வேர், முதிரும்போது பிளவுபடும் ஒரு சிறிய பார்ஸ்னிப் கிழங்கைப் போலிருக்கும். இத்தாவரம், 6 முதல் 18 அங்குல உயரம் வரை வளர்கிறது. பொதுவாக, இரண்டிலிருந்து ஐந்து அங்குல நீளம் கொண்ட, மூன்றிலிருந்து ஐந்து குருத்திலைகளைக் கொண்ட மூன்று இலைகள் இத்தாவரத்தில் இருக்கும்.
# சின்செங்கு

## சின்செங்கு வகைகள்

### ஆசிய சின்செங்கு (வேர்)

மரபுவழிச் சீன மருத்துவத்தின்படி, *பனாக்சு சின்செங்கு*, *யாங்* ஆற்றலை அதிகரித்து சுழற்சியை மேம்படுத்துகிறது; குருதி ஓட்டத்தை அதிகரித்து உடல்நலக்குறைவுக்குப் பின் ஏற்படும் சோர்விலிருந்து மீள்வதற்கு உதவி, உயிரூட்டுகிறது; உடலை ஊக்குவிக்கிறது. பனாக்ஸ் சின்செங்கு நான்கு வடிவங்களில் கிடைக்கிறது:
- **வெண் சின்செங்கு** (WG) என்னும் வடிவம் உலர்த்திய புதிய சின்செங்கு ஆகும். இது நான்கு முதல் ஆறு வருடங்களுக்கு வளர்க்கப்படும். பின்னர் உரித்து, 12% அல்லது அதற்கும் குறைவான நீர்மை கொண்டதாக ஆகும் வரை உலர்த்தப்படுகிறது. வெண் சின்செங்கு, காற்றில் சூரிய ஒளியில் உலர்த்தப்படுகிறது. இதில் நோய்தீர்க் கூறுகள் குறைவாக இருக்ககூடும். உலரும்போது வேரில் உள்ள நொதிகள் இக்கூறுகளைச் சிதைத்து விடுவதாகச் சிலர் கருதுகின்றனர். சூரிய ஒளியில் உலர்த்துவது, வேரை மஞ்சளான வெண்மை கொண்டதாக வெளிறச் செய்கிறது.
- **சிவப்பு சின்செங்கு** (RG) எனப்படும் வடிவம் ஆறு வருடங்களுக்குப் பின் செய்கிறார்கள். இதை உரிக்கவேண்டாம். 100 டிகிரி செல்சியஸ் கொதி நிலையில், ஆவியில் பதப்படுகிறது. இதனால் அவற்றுக்கு, பளபளப்பான சிவப்பு கலந்த பழுப்பு நிறம் ஏற்படுகிறது. வேகவைப்பதால், வேர் தனது உயிர்வேதியியல் பொதிவை மாற்றிக்கொள்கிறது. வீரிய மூலக்கூறுகளின் சிதைவையும் தடுக்கிறது. அதன் பிறகு, வேர்கள் உலர வைக்கப்படும். சிவப்பு சின்செங்கு, வெண் சின்செங்குகை விட அதிகமாக மூலிகை மருந்தாகப் பயன்படுகிறது. சிவப்பு சின்செங்குகில் இருக்கும் ஜின்செனோசைடுகளின் மருந்தியல் செயல்பாடுகள் குறித்த ஆய்வுகள் அதிகரித்து வருகின்றன.
- **சூரிய சின்செங்கு** (sun ginseng) சூடேற்றி வெப்ப முறையில் பதனிடுவதாகும். இவ்வாறு சூடுபடுத்துவது, ஜின்செனோசைடு-[Rg.sub.3], -[Rk.sub.1] மற்றும் -[Rg.sub.5] போன்ற ஜின்செனோசைடு கூறுகளை அதிகரிக்கிறது. இம்மூலிகை, 120 டிகிரி C வெப்பநிலையில் மூன்று மணி நேரத்திற்கு வேகவைத்து தயாரிக்க வேண்டும். சிவப்பு சின்செங்கு மற்றும் வெண் சின்செங்கு ஆகிவற்றுடன் ஒப்பிடும்போது, நைட்ரிக் ஆக்சைட், சூப்பர்ஆக்சைட், ஹைட்ராக்சில் உறுப்பு மற்றும் பெராக்சிநைட்ரிக் அமிலம் துப்புரவுச் செயல்பாடுகள் ஆகியவற்றை சூரிய சின்செங்கு அதிகரிப்பதாக ஆய்வு காட்டுகிறது. அதிகமான வேகவைக்கும் வெப்பநிலை, முடிந்த அளவு உயிரிச் செயல்பாட்டை உண்டாக்குகிறது. குறிப்பான ஜின்செனோசைடுகளைப் பெருக்கும் திறன் அதற்கு இருப்பதே இதன் காரணம். ஒட்சியேற்ற அழுத்தத்தின் (oxidative stress) மீது சூரிய சின்செங்குகின் எதிர்ப்பு ஆற்றல் குறித்த ஆய்வில் சப்பானி ஆய்வாளர்கள் இறங்கியுள்ளனர்.
# சின்செங்கு

## சின்செங்கு வகைகள்

### சிவப்பு சின்செங்கு

கொரிய மொழியில் 홍삼 (ஹாங் சாம்) என்றழைக்கப்படும் சிவப்பு சின்செங்கு வேகவைத்த அல்லது சூரிய ஒளி உலர்வு முறையிலோ சூடேற்றிய *பனாக்ஸ் சின்செங்கு* ஆகும். இது அடிக்கடி ஒரு மூலிகைத் தேறலில் ஊற வைக்கப்படுகிறது. இதன் விளைவாக இந்த வேர் மிகவும் நொய்மையானதாகிறது. இந்த வகை சின்செங்கு, மரபாக பாலியல் செயல்பாட்டைத் தூண்டுதல், ஆற்றலை அதிகரித்தல் ஆகியவற்றுடன் தொடர்புடையதாக இருந்து வருகிறது. சிவப்பு சின்செங்கு எப்பொழுதும் விளைந்த வேர்களில் இருந்து தயாரிக்கப்படுகிறது. பொதுவாக தென் கொரியா அல்லது சீனாவிலிருந்து வரும் வேர்களில் தயாரிக்கப்படுகிறது.  
2002 ஆம் ஆண்டில், மலட்டுத்தன்மை மீதான கொரிய சிவப்பு சின்செங்குகின் விளைவுகள் குறித்த, துவக்க நிலையிலான, இரட்டிப்பு-இருண்மை முறையில் அமைந்த, குறுக்கேற்ற ஆய்வு மேற்கொண்டார்கள். ஆண்களில் விறைப்புப் பிறழ்ச்சிக்கான சிகிச்சையில் ஒரு ஆற்றல் வாய்ந்த மாற்றாக இதனைப் பயன்படுத்தலாம் என இவ்வாய்வறிக்கை கூறியது.  
சிவப்பு சின்செங்கு, இரையகப் புற்றுநோய், கட்டுப்பாட்டுக்கு எதிராக, மீண்டும் ஏற்படும் வாய்ப்பைக் குறைக்கிறது என்று ஓர் ஆய்வு காட்டுகிறது.  
ஸங் ஹெச், ஜங் ஒய்எஸ், சோ ஒய்கே ஆகியோர் மேற்கொண்ட ஓர் ஆய்வு, HIV-1 தொற்று உள்ள நோயாளிகளுக்கு மீச்செயல் பின்நச்சுயிரி எதிர்ப்பு சிகிச்சையுடன் கொரிய சிவப்பு சின்செங்குகும் வழங்கப்பட்டதால் ஏற்பட்ட பயன்மிக்க விளைவுகளைக் காட்டுகிறது.  
ஃபால்கரிநால் எனப்படும், பதினேழு-கார்பன் டைன் (diyne) கொழுப்பு சத்துள்ள ஆல்கஹால், காரட் மற்றும் சிவப்பு சின்செங்கு ஆகியவற்றிலிருந்து பிரித்தெடுக்கப்பட்டது. இது, தொடக்க நிலையில் உள்ள, முலையின் மேல்புறத் தோலின் செல்களில் ஏற்படும் (மார்பகப்) புற்றுநோயை எதிர்க்கும் ஆற்றல் கொண்டதாகக் கூறப்படுகிறது.
சின்செங்குகில் உள்ள பிற அசிடைலீன் தன்மை கொண்ட கொழுப்புச் சத்து ஆல்கஹால்களான பனாக்சகால், பனாக்சிடால், பனாக்சிட்ரையால் ஆகியவை நோய்க்கிருமி எதிர்ப்புத் தன்மை கொண்டவை.
# சின்செங்கு

## சின்செங்கு வகைகள்

### காட்டு சின்செங்கு

யில் அறுவடை செய்யப்பட்ட சின்செங்கு.]]
காட்டு சின்செங்கு, மனிதர்கள் நட்டு வளர்க்காத இயற்கையான காட்டு வளங்களாகும். அது விளையுமிடத்தில் அறுவடை செய்கிறார்கள். ஒப்புநோக்க, காட்டு சின்செங்கு அரிதானது. அண்மைக்காலத்தில் இதன் தேவை அதிகமாக இருப்பதால் இது அருகிவருகிறது. புதிய தாவரங்கள் வளரத் துவங்கும் முன்பே, இவை வேகமாக அறுவடை செய்கிறார்கள். (சின்செங்கு வேர் முதிர்ச்சி அடைய பல ஆண்டுகள் தேவை). காட்டு சின்செங்கு, ஆசிய, அமெரிக்க வகையாக இருக்கக் கூடும். இதை சிவப்பு சின்செங்குகாகப் பதப்படுத்த முடியும்.  
மெயின், டென்னஸீ, விர்ஜினியா, வட கரோலினா மற்றும் கிழக்கு விர்ஜினியா ஆகிய இடங்களில் காடுகளில் வளர்க்க அமெரிக்க சின்செங்கு திட்டங்கள் உள்ளன. ஐக்கியத் தாவரக் காப்பாளர்கள் (United Plant Savers) என்னும் அமைப்பு, இயற்கை வாழ்விடங்களை மீட்கவும், மீதமுள்ள காட்டு சின்செங்கு மீதான நெருக்கடியை நீக்கவும் சின்செங்குகை, காடுகளில் பயிரிடுவதை ஊக்குவிக்கிறது. அவர்கள் அறிவுரைகள் வழங்குவதுடன், குருத்துவேர் மூலங்களையும் அளிக்கின்றனர். காடுகளில் வளர்க்கும் தாவரங்கள் அதே வயதுடைய காட்டு சின்செங்குகிற்கு ஒப்பான மதிப்பு உடையவை ஆகும்.
# சின்செங்கு

## சின்செங்கு மாற்றுகள்

பெரும்பாலும் அழுத்த எதிர்ப்பிகளான இத்தாவரங்கள், சில நேரங்களில் சின்செங்கு என்றே குறிப்ட்டாலும், அவை வேறு தாவரக் குடும்பம் அல்லது அதன் பேரினத்தைச் சேர்ந்தவை ஆகும். ஜின்செனோசைடுகள் மட்டுமே சின்செங்குகின் பயன்திறனை வரையறுப்பதில்லை. எனினும், ஜியாஒகுலான் மட்டுமே உண்மையில், ஜின்செனோசைடுகளுடன் நெருங்கிய தொடர்புள்ள கூறுகளைக் கொண்டவை ஆகும். இவற்றில் ஒவ்வொரு தாவரமும் வெவ்வேறு பயன்பாடுகளைக் கொண்டவை என்பதால், அவற்றைப் பயன்படுத்துவதற்கு முன் அவற்றின் பண்புகளை ஆய்வு செய்ய வேண்டும்.
- *கைநோஸ்டெம்மா பென்டாஃபைலம் (Gynostemma pentaphyllum)* (தென்னக சின்செங்கு அல்லது ஜியோஒகுலான்)
- *எல்யூதெரோகாக்கஸ் சென்டிகோசஸ் (Eleutherococcus senticosus)* (சைபீரிய சின்செங்கு)
- *ஸ்யூடோஸ்டெல்லாரியா ஹெடேரோஃபைலா (Pseudostellaria heterophylla)* (பிரின்ஸ் சின்செங்கு)
- *விதானியா சாம்னிஃபெரா (Withania somnifera)* (இந்திய சின்செங்கு அல்லது அஸ்வகந்தா)
- *ஃபாஃபியா பானிகுலாட்டா (Pfaffia paniculata)* (பிரேசிலிய சின்செங்கு அல்லது சுமா)
- *லெபிடியம் மெயனை (Lepidium meyenii)* (பெருவிய சின்செங்கு அல்லது மகா)
- *ஒப்லோபனாக்ஸ் ஹாரிடஸ் (Oplopanax horridus)* (அலாஸ்கன் சின்செங்கு)
- *பிகசு மைக்ரோகார்பா (Ficus microcarpa)*
- *ஐஞ்சுவை சின்செங்கு (Schisandra chinensis)*
- மலேசிய சின்செங்கு (*Eurycoma longifolia*)  
சின்செங்குகுகள் எனச் சுட்டப்படும், அழுத்த எதிர்ப்பிகளல்லாத, பிற தாவரங்கள் (இவற்றில் நோடோசின்செங்கு *பனாக்ஸ்* பேரினத்தைச் சார்ந்த, பிற இனங்கள்):
- *ஏஞ்சலிகா ஸினென்சிஸ் (Angelica sinensis)* (பெண் சின்செங்கு அல்லது டாங் க்வை)
- *பனாக்ஸ் நோடோசின்செங்கு (Panax notoginseng)*
# விலை ஆதாய விகிதம்

ஒரு பங்கினுடைய **பி/இ விகிதம்** (**விலையிலிருந்து ஆதாயத்திற்கான விகிதம்** ) என்பது ("பி/இ", "தலா", "ஆதாயங்கள் பெருக்கம்", அல்லது "பெருக்கம்" என்றும் அறியப்படுகிறது) ஒரு பங்கிற்கு நிறுவனத்தால் பெறப்பட்ட வருடாந்திர மொத்த வருமானம் அல்லது இலாபத்திற்கு தொடர்புடைய வகையில் ஒரு பங்கிற்கு அளிக்கப்படும் விலையின் அளவீடாகும். இது மதிப்பீட்டிற்கு பயன்படுத்தப்படும் நிதிசார்ந்த விகிதமாகும்: அதிக பி/இ விகிதம் என்றால் முதலீட்டாளர்கள் மொத்த வருமானத்தின் ஒரு அலகிற்கு அதிகம் செலுத்துகிறார்கள் என்பதைக் குறிக்கிறது, எனவே பங்கானது குறைவான பி/இ விகிதத்தோடு ஒப்பிடுகையில் *மிகவும்* செலவுமிகுந்ததாக இருக்கிறது. பி/இ விகிதம் வருடங்களின் அலகுகளைக் கொண்டிருக்கிறது. இதனை "வாங்கிய விலைக்கு திருப்பி அளிப்பதற்கான பல *வருடங்களின்* ஆதாயம்" என்று விளக்கலாம், இதில் பணத்தின் கால மதிப்பு புறக்கணிக்கப்படுகிறது. வேறு வகையில் சொல்வதென்றால், பி/இ விகிதம் நிறுவன பங்கிற்கான தற்போதைய முதலீட்டாளர் தேவையைக் காட்டுகிறது. பி/இ விகிதத்தின் பரிமாற்றம் ஆதாயங்கள் ஈட்டம் எனப்படுகிறது. ஆதாயங்கள் ஈட்டம் என்பது நாம் சில அனுமானங்களை ஏற்றுக்கொண்டால் பங்கினை வைத்திருப்பதன் மூலம் பெறப்படுகின்ற எதிர்பார்க்கப்பட்ட வருமானத்தின் மதிப்பீடாகும் (இந்த அனுமானங்கள் குறித்த விவாதங்களை இங்கே காணலாம்).
# விலை ஆதாய விகிதம்

## வரையறை

### ஆதாயங்கள் ஈட்டம்

பி/இ இன் பின்திரும்பல் (அல்லது பரஸ்பரமாக்கல்) இ/பி ஆகும், இது ஆதாயங்கள் ஈட்டம் என்றும் அறியப்படுகிறது. ஆதாயங்கள் ஈட்டம் சதவிகிதமாக குறிப்பிடப்படுகிறது, அத்துடன் இது பங்கு, துறை அல்லது பத்திரங்களுக்கு சார்புடைய சந்தையின் மதிப்பீட்டை ஒப்பிடுவதில் பயன்மிக்கதாக இருக்கிறது.  
ஆதாயங்கள் ஈட்டம் என்பது பங்கு விநியோகத்தின் வழியாக விரிவாக்க மூலதனத்தை அதிகரிக்கச் செய்வதன் பொது வர்த்தக நிறுவனத்திற்கான செலவினமாகவும் இருக்கிறது.
இது கணக்கிடப்படுவது (ஒரு பங்கு ஆதாயங்கள்/ஒரு பங்கு சந்தை விலை)
# விலை ஆதாய விகிதம்

## வரையறை

### விலை/ஈவுத்தொகை விகிதம்

பொது வர்த்தக நிறுவனங்கள் தொடர்ந்து காலாண்டு அல்லது வருடாந்திர பணச் செலுத்தல்களை தங்களுடைய உரிமைதாரர்கள், பங்குதாரர்களுக்கு வைத்திருக்கும் பங்குகளின் எண்ணிக்கைக்கு ஏற்ற அளவில் அளிக்கின்றன. அமெரிக்க சட்டத்தின்படி, இதுபோன்ற செலுத்தல்கள் தற்போதைய ஆதாயங்கள் அல்லது இருப்புக்களுக்கு வெளியிலிருந்து மட்டும்தான் செய்ய முடியும் (முந்தைய ஆண்டுகளில் தக்கவைக்கப்பட்ட ஆதாயங்கள்). நிறுவனம் மொத்த செலுத்தலின் மீது தீர்மானிக்கிறது என்பதுடன் இது பங்குகளின் எண்ணிக்கையால் வகுக்கப்படுகிறது. முடிவாகக் கிடைக்கும் ஈவுத்தொகை ஒரு பங்கிற்கான தொகையாக இருக்கிறது.  
பி/இ சற்றே ஆதாயங்களுக்கான விலையின் விகிதமாக இருப்பதால், விலை/ஈவுத்தொகை விகிதம் ஈவுத்தொகைக்கான விலை விகிதமாக இருக்கிறது.
# விலை ஆதாய விகிதம்

## வரையறை

### ஈவுத்தொகை ஈட்டம்

*ஈவுத்தொகை ஈட்டம்* என்பது தற்போதைய பங்கு விலையால் வகுக்கப்பட்ட கடந்த கணக்கீ்ட்டு ஆண்டில் செலுத்தப்பட்ட ஈவுத்தொகையாகும்: இது விலை/ஈவுத்தொகை விகிதத்திற்கு பரஸ்பரமானது.  
கடந்த ஆண்டில் ஒரு பங்கு அதனுடைய பங்குதாரர்களுக்கு பண ஈவுத்தொகையில் ஒரு பங்கிற்கு 5 அமெரிக்க டாலர்களை வழங்கியது மற்றும் அதனுடைய விலை தற்போது 50 அமெரிக்க டாலர்கள் என்றால், அது 10 சதவிகித ஈவுத்தொகை ஈட்டத்தைக் கொண்டிருக்கும்.  
வரலாற்றுப்பூர்வமாக, தீவிரமான உயர் பி/இ விகிதங்களில் (100 மடங்கிற்கும் அதிகமானது போன்றது) ஒரு பங்கு ஒன்றுமல்லாத (0.0%) அல்லது புறக்கணிக்கப்படக்கூடிய ஈவுத்தொகை ஈட்டத்தைக் கொண்டிருக்கிறது. 100 மடங்கிற்கும் மேற்பட்ட பி/இ விகிதத்தால் மற்றும் ஆதாயங்களின் ஒரு பகுதி ஈவுத்தொகையாக செலுத்தப்படுவதால் இது வாங்கிய விலையைப் பெறுவதற்கு *ஒரு நூற்றாண்டிற்கும் மேலான* காலத்தை எடுத்துக்கொள்ளும். இதுபோன்ற பங்குகள் அடுத்த ஆண்டில் பெரிய அளவிற்கான ஆதாயங்கள் எதிர்பார்க்கப்பட்டால் தவிர அதிகமும் மிகைமதிப்பிடப்படுபவையாக இருக்கும்.
# விலை ஆதாய விகிதம்

## வரையறை

### அளவீடுகளுக்கு இடையிலான உறவு

இந்த அளவீடுகளில் பலவும் ஒன்றுக்கொன்று தொடர்புடையவை; கொடுக்கப்பட்ட விலை, ஆதாயங்கள், மற்றும் ஈவுத்தொகை, பரஸ்பர இணைகளில் வரக்கூடிய 6 சாத்தியமுள்ள விகிதங்கள் இருக்கின்றன.
- பி/இ விகிதம் மற்றும் ஆதாயங்கள் ஈட்டம் பரஸ்பரமானவை;
- பி/டி விகிதம் மற்றும் ஈவுத்தொகை ஈட்டம் பரஸ்பரமானவை;
- ஈவுத்தொகை அளிப்பு விகிதம் (டிபிஆர்) = ஈவுத்தொகை/இபிஎஸ், அதேசமயத்தில் பரஸ்பரமானது ஈவுத்தொகை உள்ளிடுதலாக (டிசி) = இபிஎஸ்/ஈவுத்தொகை.
இவை பின்வரும் சமன்பாடுகளால் தொடர்புகொண்டவையாக இருக்கின்றன:
- பி/இE = பி/டி * டிபிஆர் மற்றும் பி/டி = பி/இ * டிசி;
- பரஸ்பரங்களை எடுத்துக்கொள்ளுதல், ஆதாயங்கள் ஈட்டம் = ஆதாய ஈட்டம் * டிசி மற்றும் ஈவுத்தொகை ஈட்டம் = ஆதாயங்கள் ஈட்டம் * டிபிஆர்.
# விலை ஆதாய விகிதம்

## சந்தை பி/இ

எஸ்&amp;பி 500 போன்ற சந்தை குறியீட்டெண்ணின் பி/இ விகிதத்தைக் கணக்கிடுவதற்கு எல்லா பங்குகளையும் உள்ளடக்கிய பி/இக்களின் "எளிய சராசரியை" எடுத்துக்கொள்வது துல்லியமானது அல்ல. முன்னுரிமையளிக்கப்படும் துல்லியமான முறை எடைமான சராசரியைக் கணக்கிடுவதே. இந்த நிகழ்வில், ஒவ்வொரு பங்கின் உள்ளுறையும் சந்தை உயர் வரம்பு (ஒரு வெளியீட்டில் பங்குகளின் எண்ணிக்கையால் பெருக்கப்படும் விலை) மொத்த சந்தை குறியீட்டெண்ணிற்குமான சந்தை மூலதனமாக்கலின் வகையில் மொத்த மதிப்பையும் வழஙகுவதற்கு கூட்டிக்கொள்ளப்படுகிறது. இதே முறை ஒவ்வொரு பங்கின் உள்ளுறையும் மொத்த ஆதாயங்களுக்கும் கணக்கிடப்படுகிறது (ஒரு பங்கின் ஆதாயங்கள் வெளியீட்டில் உள்ள பங்குகளின் எண்ணிக்கையால் பெருக்கப்படுகிறது). இந்த நிகழ்வில், மொத்த ஆதாயங்கள் அனைத்தின் கூடுதலும் கணக்கிடப்படுகிறது என்பதுடன் இது மொத்த சந்தைக் குறியீட்டெண்ணிற்குமான மொத்த ஆதாயங்களை வழங்குகிறது. சந்தை பி/இ விகிதத்தை வழங்குவதற்கான மொத்த ஆதாயங்களாலும் மொத்த சந்தை மூலதனமாக்கலைப் பிரிப்பதே இறுதி நிலை. 'எளிய' சராசரியைக் காட்டிலும் எடைமான சராசரி முறையைப் பயன்படுத்துவதற்கான காரணம் ஒட்டுமொத்த சந்தைக் குறியீ்ட்டெண்ணில் சிறிய ஆக்கக்கூறுகள் குறைவான தாக்கத்தையே கொண்டிருக்கின்றன என்ற உண்மையால் நன்றாக விளக்கப்படுகிறது. உதாரணத்திற்கு, ஒரு சந்தை குறியீட்டெண் நிறுவனங்கள் எக்ஸ் மற்றும் ஒய் ஆகியவற்றால் உருவாகியிருக்கிறது என்றால் அவையிரண்டுமே ஒரே பி/இ விகிதத்தைக் கொண்டிருக்கும் (இது சந்தை குறியீ்ட்டெண் அதே விகிதத்தை வைத்துக்கொள்ளவும் காரணமாகிறது) ஆனால் எக்ஸ் ஆனது ஒய்யைக் காட்டிலும் 9 மடங்குகள் அதிக சந்தை உயர் மதிப்பைக் கொண்டதாக இருக்கிறது, பின்னர் ஒய்யில் ஒரு பங்கு ஆதாயங்களில் ஏற்படும் சதவிகித வீழ்ச்சி எக்ஸில் ஒரு பங்கு ஆதாயங்களில் ஏற்படும் அதே சதவிகித வீழ்ச்சியைக் காட்டிலும் சந்தை குறியீட்டெண்ணில் மிகச்சிறிய விளைவைவே ஈட்டமாக அளிக்க வேண்டும்.  
மாறுபாடு தொடர்ந்து பயன்படுத்தப்படுவது மாதிரியிலிருந்து எதிர்மறை ஆதாயங்களைப் பெறும் நிறுவனங்களை உள்ளடக்கிக்கொள்ளாமல் இருப்பதற்கானதாகும் - குறிப்பாக எதிர்மறை ஆதாயங்களுடனான நிறுவனங்கள் எண் மதிப்புக்களை தெளிவற்றதாக்குமிடத்லுள்ள பங்குகளின் குறைந்த எண்ணிக்கையுடனான துணை-குறிப்பான்களைப் பார்க்கும்போது.  
நீண்டகால செயல்பாட்டிற்கான பங்குகளில், ஆதாயங்கள் ஈட்டம் நீண்டகால செயல்பாட்டிலான சந்தை செயல்திறனின் சிறந்த குறிப்பானாக இருக்கிறது என்று ஜெரிமி சீகல் வாதிடுகிறார். கடந்த 130 ஆண்டுகளுக்கான சராசரி பி/இ விகிதம் 12.1 (அதாவது ஆதாயங்கள் ஈட்டம் 8.3 சதவிகிதம்).
# விலை ஆதாய விகிதம்

## உள்ளீடுகள்

### துல்லியமும் சூழ்நிலைப் பொருத்தமும்

நடைமுறையில், கணக்கீடுகளில் பயன்படுத்த்படும் உள்ளீடுகளை துல்லியமாக குறிப்பிடுவது எப்படி என்பதற்கேற்ப முடிவுகள் எடுக்கப்பட வேண்டும்.
- தற்போதைய சந்தை விலை நிறுவனத்தை துல்லியமாக மதிப்பிடுகிறதா?
- வருமானம் எவ்வாறு கணக்கிடப்படுகிறது, எந்த காலகட்டங்களுக்கு? மொத்த மூலதனமாக்கலை நாம் எவ்வாறு கணக்கிடுகிறோம்?
- இந்த மதிப்புக்கள் நம்பிக்கைக்குரியவையா?
- முதலீடு செய்வதில் கால சட்டகத்திற்கும் மேலான வருவாய் மற்றும் ஆதாயங்கள் வளர்ச்சி எதிர்நோக்கல்கள் எவை?
- கணக்கீடுகளில் பயன்படுத்தப்படும் செயற்கையாக குறைக்கப்பட்ட (அல்லது செயற்கையாக அதிகரிக்கச் செய்யப்பட்ட) ஆதாயங்களுக்கு சிறப்பு ஒருமுறைக் கட்டணம் இருந்ததா, இந்தக் கட்டணங்கள் பங்கு விலையிலான வீழ்ச்சிக்கு காரணமானதா அல்லது அவை புறக்கணிக்கப்பட்டனவா?
- இந்தக் கட்டணங்கள் உண்மையிலேயே ஒரு முறைதானா, அல்லது நிறுவனம் நம்மை இவ்வாறு சிந்திக்க வைக்கும்படி நம்மை நடத்துகிறதா?
- எந்த வகைப்பட்ட பி/இ விகிதங்களை ஒரேவிதமான நிறுவனங்களுக்கு சந்தை வழங்குகிறது, மொத்த சந்தையின் பி/இ விகிதமும் எப்படிப்பட்டது?
- பி/இ விகிதங்கள் துல்லியமான அளவைகளா?
# விலை ஆதாய விகிதம்

## உள்ளீடுகள்

### வரலாற்றுப்பூர்வமானதற்கு எதிராக விரிவாக்கப்பட்ட ஆதாயங்கள்

*அடிப்படையான (அல்லது உள்ளார்ந்த) பி/இ* மற்றும் உண்மையில் பி/இக்களை கணக்கிடும் முறை ஆகியவற்றிற்கு இடையில் வேறுபாடுகள் உருவாக்கப்பட்டிருக்கின்றன. அடிப்படையான அல்லது உள்ளார்ந்த பி/இ ஆதாயங்களின் முன்னூகிப்புகளை ஆய்வு செய்கிறது. இதுதான் மேலே உள்ள ஒப்புமையில் செய்யப்பட்டிருக்கிறது. யதார்த்தத்தில், நாம் உண்மையில் சமீபத்திய 12 மாத நிறுவன ஆதாயங்களைப் பயன்படுத்தியே பி/இக்களை கணக்கிடுகிறோம். கடந்தகால ஆதாயங்களைப் பயன்படுத்துவது நிலையற்ற பொருத்தமின்மையைக் கொண்டுவருகிறது, ஆனால் இந்த பொருத்தமின்மையைப் பயன்படுத்துவது எதிர்கால ஆதாயங்களைப் பயன்படுத்துவதைக் காட்டிலும் சிறந்தது, ஏனென்றால் எதிர்கால ஆதாயங்கள் மதிப்பீடுகள் குறிப்பிடத்தகுந்த அளவிற்கு துல்லியமற்றவை என்பதோடு எச்சரிக்கையோடு கையாளப்பட வேண்டிய அளவிற்கு சந்தேகத்திற்குரியவையாக இருக்கின்றன.  
மற்றொரு வகையில், குறைவான அடிப்படை பி/இயில் பங்கு வர்த்தகம் செய்யப்படுகிறது என்பதால் மட்டுமே பங்கு குறைவாக மதிப்பிடப்பட்டிருக்கிறது என்பதற்கான குறிப்பான் அல்ல. ஒரு பங்கு குறைவான பி/இக்கு வர்த்தகம் செய்யப்படலாம், ஏனென்றால் முதலீட்டாளர்கள் பங்கிலிருந்து கிடைக்கும் எதிர்கால ஆதாயங்கள் குறித்து குறைவான நம்பிக்கை உள்ளவர்களாகவே இருக்கின்றனர். எனவே, பங்குகளுக்கு இடையிலான போதுமான ஒப்பீட்டைப் பெறுவதற்கான ஒரு வழி அவற்றின் *முதன்மை பி/இயைப்* பயன்படுத்துவதே. இந்த முதன்மை பி/இ தள்ளுபடி கணக்கீடுகள் பயன்படுத்தப்படுகின்ற அடுத்த ஆண்டுகளுக்கான ஆதாய விரிவுபடுத்தல்களின் அடிப்படையில் அமைந்திருக்கின்றன.
# விலை ஆதாய விகிதம்

## தொழில் கலாச்சாரத்தில் பி/இ கருத்தாக்கம்

ஒரு நிறுவனத்தின் பி/இ விகிதம் என்பது பல நிறுவனங்கள் மற்றும் தொழில்துறைகளில் நிர்வாகத்திற்கான குறிப்பிடத்தகுந்த கவனம் செலுத்தலாக இருக்கிறது. பங்கு விலையை அதிகரிப்பதற்கு நிர்வாகத்திற்கு அவற்றின் நிறுவனப் பங்குகளால் பிரதானமாக செலுத்தப்படுகிறது என்பதால் இது ஏற்படுகிறது (இந்த வகைப்பட்ட செலுத்தல் பிற பங்குதாரர்களின் நலன்களோடு நிர்வாகத்தின் நலன்கள் ஒத்துப்போகின்ற வகையில் செய்யப்படுவதாக கருதப்படுகிறது). பங்கு விலையானது இரண்டு வழிகளுள் ஒன்றில் அதிகரிக்கிறது: மேம்படுத்தப்பட்ட ஆதாயங்கள் வழியாகவோ அல்லது சந்தை அந்த ஆதாயங்களுக்கு விதிக்கின்ற மேம்பட்ட பெருக்கத்தின் வழியாகவோ. மேலே குறிப்பிட்டபடி, ஒரு உயர் பி/இ விகிதமானது ஒரு நிறுவனம் குறிப்பிட்ட காலகட்டத்திற்கும் மேலாக ஆதாயங்களைப் பெருக்கிக்கொள்ள அனுமதிக்கும் குறிப்பிடத்தகுந்த அனுகூலத்தின் விளைவால் ஏற்பட்டதாகும் (அதாவது., முதலீட்டாளர்கள் தங்களுடைய மன அமைதிக்கு செலுத்துகின்றனர்). தங்களுடைய நிறுவனங்கள் தொழிலில் ஆழமான விளைவுகளைக் கொண்டிருப்பதற்கான குறிப்பிடத்தகுந்த அனுகூலத்தைப் பெற்றிருக்கின்றன என்று முதலீட்டாளர்களை ஏற்றுக்கொள்ளச்செய்ய நிர்வாகத்தால் பெருமுயற்சி செய்யப்படுகிறது:  
- ஒன்றுதிரட்டலை உருவாக்குவதற்கான முதன்மை செயலூக்கமாக ஆதாயங்களைப் பெருக்குதல் இருக்கிறது, இதனால் அவர்களால் ஒரு காலகட்டத்திற்கும் மேல் சீராக சென்றுகொண்டிருக்க முடியும்.
- விரிவாக்கப்பட்ட அல்லது மூடப்பட்ட அல்லது இந்த ஒன்றுதிரட்டல்களுக்குள்ளாக விற்கப்பட்ட தொழில்களின் தேர்வுகள் அவற்றின் உணரப்பட்ட ஆவியாதலின் அடிப்படையில் இலாபங்கள் அல்லது இலாப விளிம்புகளின் முற்றான அளவின் பொருட்டின்றி செய்யப்படுகின்றன.
- நிதிசார்ந்த மோசடியின் மிக முக்கியமான வகைப்பாடுகளுள் ஒன்றாக இருக்கும் "ஊழல் நிதி கணக்குப்பதிவு" (நல்ல ஆண்டுகளின் மிதமிஞ்சிய ஆதாயங்களை சிக்கன ஆண்டுகளின் இழப்புகளை சரிசெய்துகொள்ள மறைத்துவைப்பது), நிறுவனமானது எப்போதுமே பி/இ விகிதத்தை அதிகரிக்கும் இலக்கோடு மெதுவாக ஆனால் சீராக இலாபங்களை அதிகரித்துக்கொண்டிருக்கிறது என்ற பிம்பத்தை உருவாக்குவதற்கென்று வடிவமைக்கப்பட்டதாகும்.  
இவையும் வேறுபல நடவடிக்கைகளும் உயர் பி/இ விகிதத்தைக் கொண்டிருப்பதாக உணரச்செய்யப்படுவதாக கட்டமைப்பதற்கு நிறுவனங்களாலேயே பயன்படுத்தப்படுவது சிலரால் எதிர் உள்ளுணர்வாக கருதப்படுகிறது, ஏனெனில் அவர்கள் இலாபத்தின் முற்றான அளவை குறைத்துக்கொள்ளும்போது அவை பங்கு விலையை அதிகரிப்பதற்கென்று வடிவமைக்கப்படுகின்றன. எனவே, இந்தச் சூழ்நிலையில் பங்கு விலைகளை அதிகரிக்கச் செய்வது தவறான ஊக்கத்தொகையாக செயல்படுகிறது.
# விலை ஆதாய விகிதம்

## சமீபத்திய வரலாற்று மதிப்பீடுகள்

ஒரு நிறுவனத்திற்கு கோட்பாட்டுரீதியிலான லட்சிய பி/இ விகிதம் என்று எதுவுமில்லை. உதாரணத்திற்கு, லண்டனில் உள்ள மாற்று முதலீட்டு சந்தை கடந்த நவம்பர் 2008 ஆம் ஆண்டில் 9,262க்கும் மேற்பட்ட பி/இ விகிதத்துடன் உள்ள டல்விவாரா போன்ற சுரங்க நிறுவனங்களையும் உள்ளடக்கியிருக்கிறது.  
எஸ்&amp;பி 500 இன் சமீபத்திய ஆண்டு முடிவு மதிப்பீடுகள் மற்றும் தெரிவிக்கப்பட்டதன்படி தொடர்புடைய பி/இ இங்கே தரப்பட்டிருக்கிறது. சமீபத்திய சுருங்கிப்போதல் (பொருளாதார மந்தம்) மற்றும் விரிவாக்கங்களின் பட்டியலுக்கு பார்க்க அமெரிக்க தொழில் சுழற்சி விரிவாக்கங்கள் மற்றும் பிரச்சினைகள்.  
| தேதி | குறியீட்டெண் | பி/இ | இபிஎஸ் வளர்ச்சி % | கருத்துரை |  |
| --- | --- | --- | --- | --- | --- |
| 2009-03-31 | 797.87 | 116.31 | -- |  |  |
| 2008-12-31 | 903.25 | 60.70 | -- |  |  |
| 2007-12-31 | 1468.36 | 22.19 | 1.4 |  |  |
| 2006-12-31 | 1418.30 | 17.40 | 14.7 |  |  |
| 2005-12-31 | 1248.29 | 17.85 | 13.0 |  |  |
| 2004-12-31 | 1211.92 | 20.70 | 23.8 |  |  |
| 2003-12-31 | 1111.92 | 22.81 | 18.8 |  |  |
| 2002-12-31 | 879.82 | 31.89 | 18.5 |  |  |
| 2001-12-31 | 1148.08 | 46.50 | -30.8 | 2001 சுருங்கிப்போதல் பி/இ உச்சநிலைக்கு காரணமாகியிருக்கிறது |  |
| 2000-12-31 | 1320.28 | 26.41 | 8.6 | டாட் காம் பபிள் வெடிப்பு: மார்ச் 10, 2000 |  |
| 1999-12-31 | 1469.25 | 30.50 | 16.7 |  |  |
| 1998-12-31 | 1229.23 | 32.60 | 0.6 |  |  |
| 1997-12-31 | 970.43 | 24.43 | 8.3 |  |  |
| 1996-12-31 | 740.74 | 19.13 | 7.3 |  |  |
| 1995-12-31 | 615.93 | 18.14 | 18.7 |  |  |
| 1994-12-31 | 459.27 | 15.01 | 18.0 | உயர்வான சமீபத்திய ஆதாயங்கள் பெருக்கத்தின் காரணமாக குறைவான பி/இ |  |
| 1993-12-31 | 466.45 | 21.31 | 28.9 |  |  |
| 1992-12-31 | 435.71 | 22.82 | 8.1 |  |  |
| 1991-12-31 | 417.09 | 26.12 | -14.8 |  |  |
| 1990-12-31 | 330.22 | 15.47 | -6.9 | ஜுலை 1990-மார்ச் 1991 சுருங்கிப்போதல். |  |
| 1989-12-31 | 353.40 | 15.45 | . |  |  |
| 1988-12-31 | 277.72 | 11.69 | . | கீழ்மட்டம் (கறுப்புத் திங்கள் அக்டோபர் 19, 1987) | } |  
டாட்-காம் பபிளின் உச்சத்தில் பி/இ 32க்கு உயர்ந்திருப்பதை கவனிக்கவும். ஆதாயங்களிலான குலைவு பி/இ 2001 ஆம் ஆண்டில் 46.50க்கு உயர காரணமானது. இது மிகவும் குறிப்பிடத்தகுந்த அளவான 17க்கு வீழ்ச்சியுற்றது. சமீபத்திய ஆண்டுகளிலான இதன் வீழ்ச்சி அதிக ஆதாயங்கள் பெருக்கத்தினால் ஏற்பட்டதாகும்.  
1920-1990 இன்போது பி/இ விகிதம் பெரும்பாலும் சில சுருக்கமான காலகட்டங்கள் தவிர்த்து 10 மற்றும் 20க்கு இடைப்பட்டதாகவே இருந்தது. ஏறத்தாழ 15 இன் (அல்லது கிட்டத்தட்ட 6.6 சதவிகித ஆதாயங்களை அளிப்பது) சராசரி பி/இ தோராயமாக 6.8 சதவிகித பங்குகளுக்கான நீண்டகால ஆதாயங்களின் காரணமாக அதிகரித்திருக்கிறது என்று ஜெரிமி சீகல் குறிப்பிடுகிறார்.  
*ஸ்டாக்ஸ் ஃபார் லாங் டேர்ம் ரன்* (2002 ஆம் ஆண்டு பதிப்பு) இல் குறைவான மூலதன ஆதாய வரி வீதங்கள் மற்றும் மாற்றுகை செலவினங்கள் போன்ற சாதகமான மேம்பாடுகளோடு "குறைவான இருபதுகளில்" இருக்கும் பி/இ விகிதம் நீட்டிப்படையக்கூடியது என்றாலும் வரலாற்று சராசரியைக் காட்டிலும் அதிகமாக இருக்கிறது என்று ஜெரிமி சீகல் வாதிடுகிறார்.
# பட்டறை

**பட்டறை** என்பது பண்டைக் காலங்கள் தொட்டு நடந்து வரும் உபயோகப் பொருட்கள் உற்பத்தி செய்யும் இடம் ஆகும். இங்கு பெரும்பாலும் உலோகங்கள் கொண்டே தயாரிக்கப்படுகிறது. இரும்பு, ஈயம், துத்தநாகம், வெள்ளி, தங்கம் போன்ற உலோகங்களைப் பயன்படுத்தி பண்ட பாத்திரங்கள், ஆயுதங்கள், கருவிகள், உபகரணங்கள் போன்றவற்றை உற்பத்தி செய்யும் இடம் ஆகும். இதை *கொல்லப் பட்டறை* என்றும் கூறுவர்.  
மரங்களைக் கொண்டு நாற்காலி, கட்டில், மேசை, அலமாரி, கதவு, சாளரம் போன்ற பொருட்கள் உற்பத்தி செய்யப்படும் இடம் *தச்சுப் பட்டறை* என்றழைக்கப்படுகிறது.
# பட்டறை

## வரலாறு

பட்டறைகள் பண்டைகாலங்களிலேயே மிகவும் சிறப்புமிக்க ஒரு தொழிலாக இருந்து வருகிறது . பண்டைகாலங்களில் அரசர்களின் பல்லக்கில் இருந்து போர்வாள் வரை அனைத்தும் உருவாக்க அல்லது வடிவம் அமைக்க பட்டறைகள் தேவைப்பட்டு இருக்கிறது . அதன் காரணமாகவே பட்டறைகள் உருவாயின . பின் கொல்லன் பட்டறை , தச்சன் பட்டறை என்று பல துறைகள் உருவாயின .  
உலோகங்களை கொண்டு பித்தளை , வெண்கலம் போன்ற கூட்டுப் பொருள்களையும் தமிழர்களும் உருவாக்கிருக்கிறார்கள் .தமிழ் கணித நூலான கணக்கதிகாரத்தில் , வெண்கலம் பித்தளை பிறப்பிக்கும் விவரம் பற்றிய ஒரு செய்யுள் காணப்படுகிறது .  
**எட்டெடை செம்பி லிரெண்டை யீயமிடில்**  
**திட்டமாய் வெண்கலமாஞ் சேர்ந்துருக்கி - லிட்டமுடன்**  
**ஓரேழு செம்பி லொருமூன் றுதுத்தமிடில்**  
**பாரறியப் பித்தளையாம் யார்.**  
ஈயம் , துத்தம் - உலோகங்கள் ; பலம் - பழந்தமிழர் எடை அளவு (40.8 கிராம்).  
இச்செய்யுளுக்கு அந்நூலிலேயே கொடுத்துள்ள விளக்கம் பின் வருமாறு .  
*வெண்கலம் பித்தளை பிறப்பிக்கும் விவரம் எட்டுப்பலஞ் செம்பிலே இரண்டு பலம் ஈயமிட்டுருக்க வெண்கலமாம் . ஏழலரைப் பலஞ் செம்பிலே மூன்று பலந் துத்தமிட்டுருக்க பித்தளையாம் என்று .*  
இக்குறிப்பில் இருந்து , 321.6 கிராம் செம்பும் , 81.6 கிராம் ஈயமும் ஒரு உலையில் போட்டு நன்கு கலவை செய்து உருக்கி வருவது வெண்கலம் என்றும் , 306 கிராம் செம்பும் , 122.4 கிராம் துத்தமும் உலையில் போட்டு உருக்கி வருவது பித்தளை என்றும் தெரிகிறது . ஆனால் கிடைக்கும் வெண்கலமும் , பித்தளையும் எவ்வளவு எடை இருக்கும் என்ற குறிப்பு காணப்பட வில்லை . ஆகையால் இதன் எடைகளை கூட்டி , ஏறக்குறைய 400 கிராம் வெண்கலமும் , 425 கிராம் பித்தளையும் கிடைக்கும் எனலாம்.
# பட்டறை

## பட்டறை கட்டமைப்பு

கடந்த காலங்களில் இருந்து இன்றும் பெரும்பாலான , கிராம புற பட்டறைகள் ஒரு சிறிய கொட்டகையில் தான் அமைந்திருக்கின்றன . கொல்லம் பட்டறையில் ஒரு குழியில் நெருப்புருவாக்கி உலோகங்களை காய்ச்சும் படியாக எளிய முறையிலேயே அமைந்திருக்கும் . அந்த நெருப்பை வளர்ப்பதற்காக ஊதாங்குழல் போல் மணல் மூடிய ஒரு சிறிய சக்கரமும் அதனோடு இணைத்த ஒரு பெரிய சக்கரமும் இருக்குமாறு அமைந்திருக்கும் . சக்கரத்தை சுற்றுவதற்கு ஒரு ஆளும் உலோகத்தை காய்ச்சுவதற்கு ஒரு ஆளுமாக இரண்டு பேரு போதுமானதாகும் . பின் காய்ச்சிய உலோகத்தை வடிமைக்க ஒருவர் பிடிப்பதற்கும் , ஒருவர் அடிப்பதற்கும் என்று செயல்படுவர் . இதனால் ஒரு கொல்லம் பட்டறைக்கு இரண்டில் இருந்து மூன்று ஆட்கள் தேவையாகும் .  
இவ்வகையான பட்டறைகள் சிலநேரங்களில் நகர் தொழிலாகவும் அமைகின்றது . உதாராணமாக ஈயம் பூசுதல் , கத்தி முனை தீட்டுதல் போன்ற தொழில்கள் ஆகும் .  
தச்சுப் பட்டறைகள் சிலவகையான உளிகள் , சுத்திகள் , ரம்பம் , போன்றவற்றை கொண்டன . தச்சர்கள் ஒன்றில் இருந்து ஐந்து பேர்கள் கொண்ட ஒரு அமைப்பாகும் . கொல்லம் பட்டறையை போன்று இதுவும் ஒரு சிறு கொட்டகையிலேயே அமைக்கலாம் . மரங்களை இளைப்பதற்கு ஒரு கருவியும் அம்மரங்களை உயரத்தில் வைத்து இளைப்பதற்காக , இரட்டைக் கால் மேடையும் தச்சு பட்டறையில் இருக்கும் .
# படிமம்:Ambi.jpg

மூலம்: தினகரன் வாரமஞ்சரி
# படிமம்:Ambi.jpg

## நியாயமான பயன்பாடு

The image linked here is claimed to be used under fair use as:
1. the photo is only being used for informational purposes.--Kanags <sup>\உரையாடுக</sup> 09:20, 5 ஏப்ரல் 2010 (UTC)
# தமிழ்நாடு தவ்ஹீத் ஜமாஅத்

### அமைப்பின் தற்போதைய நிர்வாகிகள்

| பதவி | பெயர் |  |
| --- | --- | --- |
| மாநிலத் தலைவர் | R. அப்துல் கரீம் |  |
| மாநில பொதுச் செயலாளர் | A. முஜிபுர் ரஹ்மான் |  |
| மாநில பொருளாளர் | காஞ்சி ஏ. இப்ராஹிம் |  |
| மாநில துணைத் தலைவர் | கே. தவூத் கைசர் |  |
| மாநில இணைப் பொதுச் செயலாளர் | ஏ.கே. அப்துல் ரஹீம் |  |
| மாநிலச் செயலாளர் | காஞ்சி கே. சித்திக் |  |
| மாநிலச் செயலாளர் | ஐ. அன்சாரி |  |
| மாநிலச் செயலாளர் | எஸ். சையது முஹம்மத் |  |
| மாநிலச் செயலாளர் | என். முஹம்மத் பைசல் |  |
| மாநிலச் செயலாளர் | சி.வி. இம்ரான் |  |
| மாநிலச் செயலாளர் | எஸ். யூசுப் அலி |  |
| மாநிலச் செயலாளர் | எஸ். முஹம்மத் யாசிர் |  |
| மாநிலச் செயலாளர் | J.A. அப்துல் முஹ்சின் |  |
| மாநிலச் செயலாளர் | ரஃபிக் சிவகங்கை |  |
| மாநிலச் செயலாளர் | ஏ. முஹம்மத் யூசுப் |  |
| மாநிலச் செயலாளர் | எம்.எஸ். சேத் முஹம்மத் |  |
| மாநிலச் செயலாளர் | என். அல் அமீன் |  |
| மாநிலச் செயலாளர் | எஸ்.ஏ. முஹம்மத் ஒலி |  |
| மாநிலச் செயலாளர் | பெரோஸ் கான் |  |
| மாநிலச் செயலாளர் | அம்ஜத் சாலிம் |  |
| மாநிலச் செயலாளர் | ஏ. சாபிர் அலி | } |  
**தமிழ்நாடு தவ்ஹீத் ஜமாஅத்** (*Tamil Nadu Thowheed Jamath*) என்பது தமிழ்நாட்டில் இயங்கும் இசுலாமிய இயக்கம் ஆகும்.  
தமுமுக அமைப்புடன் ஏற்பட்ட கருத்து வேறுபாடுகள் காரணமாக அதன் நிறுவனர்களில் ஒரு பிரிவினரான பி. ஜெய்னுல் ஆபிதீன், எஸ். எம். பாக்கர் மற்றும் சிலரால் தனியாகப் பிரிந்து 2004 மே 16 அன்று இந்த அமைப்பு துவங்கப்பட்டது. தங்களுக்கென்று பச்சை வெள்ளை கருப்பு கொடியுடன் அரசியலில் நேரடியாக ஈடுபடாமல் அரசியல் சார்ந்த விவகாரங்களில் மட்டும் தலையிட்டுச் செயல்பட்டு வருகிறது. அமைப்பின் அடிப்படை உறுப்பினர் முதற்கொண்டு எவரும் தேர்தலில் (வார்டு தேர்தல் உட்பட) போட்டியிடக்கூடாது என்பதைக் கொள்கையாக கொண்டுள்ளது. ஏகத்துவவாதிகள் என்று அழைக்கக்கூடியவர்களை மட்டுமே உறுப்பினர்களாகக் கொண்டு செயல்பட்டு வருகிறது.  
ஆரம்பத்தில் முஸ்லீம் மக்களின் இட ஒதுக்கீடு உள்ளிட்ட சமூக நலன்களுக்காக மட்டும் தேர்தல் நேர ஆதரவு நிலைப்பாட்டை எடுத்து கொண்டிருந்த தமிழ்நாடு தவ்ஹீத் ஜமாஅத் பின்பு அதன் மேல் சொல்லப்பட்ட குற்றச்சாட்டுகளை, அதாவது அதன் தலைவர் தேர்தல் நேரத்தில் அரசியல் கட்சிகளிடம் அவர்களை ஆதரிப்பதற்காக கையூட்டுப் பெறுகிறார் என்பது போன்ற குற்றச்சாட்டுகளால் இனிவரும் காலங்களில் எந்த ஒரு அரசியல் கட்சிகளுக்கும் ஆதரவு கொடுப்பதோ பரப்புரை செய்வதோ இல்லை என்ற நிலைப்பாட்டினை எடுத்தது. ,
# தமிழ்நாடு தவ்ஹீத் ஜமாஅத்

## நிர்வாகம்

தமிழ்நாடு தவ்ஹீத் ஜமாஅத் தமிழகத்தில் அனைத்து மாவட்டங்களிலும் தன்னுடைய கிளைகளைக் கொண்டிருக்கிறது. தமிழகம் மட்டுமல்லாது புதுச்சேரி, காரைக்கால், கேரளம், கர்நாடகம், ஆந்திரா, மகாராஷ்டிரா போன்ற பகுதிகளில் உள்ள தமிழ் முஸ்லிம்களைக் கொண்டு அங்குள்ள கிளைகளை நிர்வகித்து வருகின்றது. நிறுவனர்களுள் ஒருவரான எஸ். எம். பாக்கர் மற்றும் சிலர் இந்த அமைப்பிலிருந்து நீக்கப்பட்ட பின்னர் இந்திய தவ்ஹீத் ஜமாஅத் என்னும் புதிய அமைப்பைத் துவங்கினர். மற்றொரு நிறுவனரான பி. ஜெய்னுல் ஆபிதீனும் ஒரு பாலியல் குற்றத்தைத் தானே ஒப்புக்கொண்டதால் 2018 ஆம் ஆண்டு மே-13 ஆம் தேதி இந்த அமைப்பிலிருந்து நீக்கப்பட்டார்.
# தமிழ்நாடு தவ்ஹீத் ஜமாஅத்

## நிர்வாகம்

### வெளிநாட்டு மண்டலங்கள்

ஐக்கிய அரபு அமீரகம், சவூதி அரேபியா, கத்தார், குவைத், ஓமான், பக்ரைன், புரூணை, சிங்கப்பூர், மலேசியா, இலங்கை, பிரான்சு, ஆஸ்திரேலியா, அமெரிக்கா, போன்ற நாடுகளிலும் தமிழ் முஸ்லிம்களைக் கொண்டு அங்குள்ள கிளைகளை நிர்வகித்து வருகின்றது.
# தமிழ்நாடு தவ்ஹீத் ஜமாஅத்

## செயற்பாடுகள்

### சமயப் பணிகள்

திருக்குர்ஆன் மற்றும் ஆதாரப்பூர்வமான ஹதீஸ் அடிப்படையிலான பள்ளிவாசல்களை தனது உறுப்பினர்களுக்காகத் தமிழகம் முழுவதும் அமைத்து பராமரித்து வருகிறது. பித்ரா, ஜகாத், குர்பானி, போன்றவற்றை வசூலித்து வழங்கி வருகின்றது. மேலும் இசுலாத்தைத் தழுவியவர்களுக்கும், போதிப்பவர்களுக்கும் இசுலாமிய (ஆண்கள், பெண்கள் தனித்தனியே) கல்லூரிகளை நடத்தி வருகின்றது.
# தமிழ்நாடு தவ்ஹீத் ஜமாஅத்

## செயற்பாடுகள்

### பிறவகை பிரச்சாரங்கள்

தீவிரவாதத்திற்கு எதிராக முஸ்லிம்களின் தீவிர பிரச்சாரம் என்ற தலைப்பில் 2014 அக்டோபர் 15 முதல் 2014 நவம்பர் வரை தமிழகத்தின் அனைத்து பகுதிகளிலும் ஒரு மாத காலம் பிரச்சாரம் செய்தது.  
மது மற்றும் புகையிலை உள்ளிட்ட போதைப்பொருட்களுக்கு எதிராக தீவிரபிரச்சாரத்தினை மேற்கொண்டுள்ளது.
# தமிழ்நாடு தவ்ஹீத் ஜமாஅத்

## செயற்பாடுகள்

### சமூக சேவைகள்

- திருவள்ளூர் மாவட்டம், மீஞ்சூரில் **முதியோர் ஆதரவு இல்லம்** நடத்தப்பட்டு வருகிறது.
- பெற்றோர்களால் கைவிடப்பட்ட ஆண் குழந்தைகளுக்காக தஞ்சை மாவட்டம் சுவாமிமலை மற்றும் சிவகங்கை மாவட்டம் இளையான்குடியில் **அர்ரஹ்மான் சிறுவர் ஆதரவு இல்லம்** என்ற பெயரில் நடத்திவருகின்றது.
- அதிக எண்ணிக்கையில் இரத்ததானம் செய்ததற்காக மாநில அளவிலும், மாவட்ட அளவிலும் பல விருதுகளை பெற்றுள்ளது. தமிழகம் மட்டுமல்லாது வளைகுடா நாடுகளிலும், இரத்ததானம் செய்து வருவதோடு அங்கும் பல்வேறு விருதுகளை பெற்றுவருகின்றது.
- 2004 ஆம் வருடம் ஏற்பட்ட சுனாமியின் போதுபெருமளவிலான மக்கள் பாதிக்கப்பட்டனர். அதில் இறந்தவர்களின் உடல்களை மீட்டெடுத்து நல்லடக்கம் செய்ததோடு அதில் பாதிக்கப்பட்டவர்களின் குடும்பங்களுக்கு நிவாரணப்பணிகளிலும் ஈடுபட்டனர்.
- 2011 ஆம் வருடம் கடலூர் மாவட்டத்தினை தாக்கிய தானே புயலினால் பாதிக்கப்பட்ட மக்களுக்கான நிவாரணப்பணிகளில் ஈடுபட்டனர்.
- 2015 ஆம் வருடம் சென்னை மற்றும் கடலூர் மாவட்டத்தில் பெய்த கனமழையினால் பாதிக்கப்பட்ட மக்களை முகாம்களில் தங்கவைத்து உணவு, உடை மற்றும் அத்தியாவசிய பொருள்களை வழங்கியதோடு அவர்களுக்கான மருத்துவ முகாம்களையும் நடத்தினர். தொடர்ந்து பாதிக்கப்பட்ட பகுதிகளில் துப்புறவு பணிகளிலும் ஈடுபட்டனர். இப்பணியில் 30,000 க்கும் அதிகமான தொண்டர்களை இவ்வமைப்பினர் ஈடுபடுத்தினர்.
- 2017 ஆம் வருடம் சென்னை, காஞ்சிபுரம், திருவள்ளூர் மாவட்டங்களை தாக்கிய வார்தா புயலினால் பெருமளவிலான மரங்கள் சாய்ந்தத நிலையில், மக்களுக்கான நிவாரணப்பணிகளிள் ஈடுபட்டு, ஒரு லட்சம் மரங்களை நடும் பணிகளிலும் ஈடுபட்டனர்.
- மியான்மர் நாட்டைச் சேர்ந்த ரோகிங்கியா முஸ்லிம்களை வங்கதேசத்திற்கு அகதியாய் நுழைந்துள்ளனர். அவர்களுக்கு தேவையான உதவிகளை ஜமாஅத்தின் சார்பாக செய்துள்ளனர்.
- தமிழகத்தில் பல்வேறு மாவட்டங்களில் இலவச ஆம்புலன்ஸ் சேவைகளை செய்து வருகிறது
- கொரோனாவில் பாதிக்கபட்டு இறந்து போனவர்களை மத பேதமின்றி நல்லடக்கம் செய்ததது
- கொரோனா காலத்தில் பசித்தவர்களுக்கு உணவு வழங்கும் திட்டத்தின் கீழ் ஏராளமான எழைகளுகு உணவு வழங்கினர்
# தமிழ்நாடு தவ்ஹீத் ஜமாஅத்

## விமர்சனம்

2013 இல் தமிழ்நாடு தவ்ஹீத் ஜமாஅத் செயலாளர் கௌதம புத்தர் தன்னின உயிருண்ணி செயற்பாட்டில் ஈடுபட்டார் எனவும் மூவிரணத்தினம் என்பது ஒன்றுமில்லை, அது வெறும் கல் வழிபாடு எனவும் தெரிவித்தார்.  
உலகப் தீவிரவாத நிர்ணர் ரொகான் குணரத்த தமிழ்நாடு தவ்ஹீத் ஜமாஅத் இலங்கை மீது தாக்கத்தை ஏற்படுத்துகிறது என்றார். ஏனென்றால் இக்குழு அடைப்படைவாத பிரச்சாரம் செய்பவர்களைக் கொண்டுள்ளது. இது இலங்கையிலும் தாக்கம் செலுத்துகிறது.
# தமிழ்நாடு தவ்ஹீத் ஜமாஅத்

## அதிகாரபூர்வ வாரஇதழ்

- நடுநிலை சமுதாயம் வார இதழ்
# தமிழ்நாடு தவ்ஹீத் ஜமாஅத்

## மாத இதழ்கள்

- தீன்குலப் பெண்மணி மகளிர் மாத இதழ்
- ஏகத்துவம் ஓரிறைக் கொள்கை விளக்க மாத இதழ் என்ற பெயரிலும் வெளிவந்து கொண்டிருக்கிறது.
# தர வட்டம்

**தர வட்டம்** (*Quality Circle*) என்பது ஒரு இடத்தில் ஒரே மாதிரியான பணியைச் செய்யும் சில பணியாளர்கள் தாமாகவே முன்வந்து வாரத்தில் ஒரு நாள் கூடி தங்களுக்கு ஏற்படும் சிக்கல்களைக் கண்டறிந்து,ஆராய்ந்து தீர்க்கும் வழிமுறைகளைக் காணும் அமைப்பு ஆகும்.
# தர வட்டம்

## தரத்தை உயர்த்த

இரண்டாம் உலகப் போருக்குப் பிறகு சப்பான் நாடு அது உற்பத்தி செய்யும் பொருட்களின் தரத்தை உயர்த்த மேற்கொண்ட முழுத்தர மேலாண்மை என்ற கோட்பாட்டின் ஒரு அங்கமாக தர வட்டம் விளங்குகிறது.
# தர வட்டம்

## மன மகிழ்ச்சி

பணியாளர்கள் தாம் பணி செய்யும் இடத்தில் மன மகிழ்ச்சியோடு இருந்தால் பொருட்களின் தரமும் சரியாக இருக்கும் என்பதே இதன் அடிப்படை ஆகும்.
# தர வட்டம்

## குறைகூறாத பண்பு

தாமாகவே முன்வருதல்,ஒன்றுகூடி பணி செய்தல், தவறுக்கு யார் காரணம் என்று நோக்காமல், எது காரணம் என்று ஆராயும் குறைகூறாத பண்பு, சுயநலத்தை நீக்கி பொது நலனில் அக்கறை கொண்ட சொந்த உணர்வு ஆகியவற்றை மனிதரில் வளர்ப்பதின் மூலம் ஒரு மேம்பட்ட சமுதாயத்தை உருவாக்கலாம்.
# தர வட்டம்

## மேம்பட்ட சமுதாயம்

மேம்பட்ட சமுதாயம் மேம்பட்ட பணியாளர்களை உருவாக்கும். மேம்பட்ட பணியாளர்கள் மேம்பட்ட தரமான பொருட்களை உருவாக்குவார்கள் என்ற கொள்கையின் அடிப்படையில் உருவானது தர வட்டம்.
# பயோட்டின்

**பயோட்டின்** என்பது நீரில் கரையக்கூடிய உயிர்ச்சத்து பி குழுமத்திலுள்ள உயிர்ச்சத்து ஆகும். அது உரேயடோ (டெட்ராஹைட்ரோ இமிடிசலோன்) வளையம் ஒரு டெட்ராஹைட்ரோ தியோபன் வளையத்துடன் சேர்ந்த அமைப்பினாலானது. டெட்ராஹைட்ரோத்தியோபன் வளையத்திலுள்ள ஒரு கார்பன் அணுவில் ஒரு வேலரிக் அமில பதிலி இணைக்கப்பட்டுள்ளது. கொழுப்பு அமிலங்கள் மற்றும் லியூசின் ஆகியவற்றின் வளர்சிதைமாற்றத்தில் பயோட்டின் ஒரு இணை நொதியாகப் பயன்படுகிறது, அது மட்டுமின்றி இது குளுக்கோசு புத்தாக்கத்தில் முக்கியப்பங்கும் வகிக்கிறது.
# பயோட்டின்

## பொதுவான மேலோட்டப் பார்வை

செல் வளர்ச்சிக்கும் கொழுப்பு அமிலங்களின் உற்பத்திக்கும் கொழுப்புகள் மற்றும் அமினோ அமிலங்களின் வளர்சிதைமாற்றத்திற்கும் பயோட்டின் அவசியமானதாகும். காற்றியல் சுவாசத்தின் போது உயிர்வேதி ஆற்றல் உருவாக்கப்படும் செயலான சிட்ரிக் அமில சுழற்சியில் இது முக்கியப் பங்கு வகிக்கிறது. பல்வேறு வளர்சிதைமாற்ற வினைகளில் உதவுவது மட்டுமின்றி, கார்பன் டை ஆக்சைடு மாற்றத்துக்கும் பயோட்டின் உதவுகிறது. இரத்தத்தின் சர்க்கரை அளவை சீராகப் பராமரிப்பதிலும் பயோட்டின் உதவியாக உள்ளது. கூந்தல் மற்றும் நகங்களை உறுதிப்படுத்துவதற்கும் பெரும்பாலும் பயோட்டின் சிறந்தது எனப் பரிந்துரைக்கப்படுகிறது. பயோட்டினை கூந்தலோ சருமமோ உறிஞ்சிக்கொள்வதில்லை என்றபோதிலும் இது கூந்தலுக்கும் சருமத்திற்குமான பல அழகு சாதனப் பொருட்களிலும் உடல்நலத் தயாரிப்புகளிலும் பயன்படுத்தப்படுகிறது.  
பொதுவாக குடல் பாக்டீரியா உடலின் தினசரித் தேவைக்கும் அதிகமான அளவில் பயோட்டினை உற்பத்தி செய்வதால், பயோட்டின் குறைபாடு என்பது அரிதான நிகழ்வாகும். இதனால், அமெரிக்கா, ஆஸ்திரேலியா போன்ற நாடுகளிலுள்ள சட்டபூர்வமான முகமைகள் மருந்தை தினசரி உட்கொள்ளும் அளவைப் பரிந்துரைப்பதில்லை.
# பயோட்டின்

## உயிர்வேதியியல்

பயோட்டின் D(+) பல கார்பாக்சிலேசு நொதிகளில் கார்பன் டை ஆக்சைடு நகர்வுக்குக் காரணமாக விளங்கும் இணைகாரணியாக உள்ளது:  
- அசிட்டைல் துணைநொதி-ஏ (அசிட்டைல் கோ ஏ) கார்பாக்சிலேசு ஆல்ஃபா
- அசிட்டைல் துணைநொதி-ஏ (அசிட்டைல் கோ ஏ) கார்பாக்சிலேசு பீட்டா
- மெத்தில்குரோட்டோனைல் துணைநொதி-ஏ (மெத்தில்குரோட்டோனைல் கோ ஏ) கார்பாக்சிலேசு
- பாஸ்பனோல்பைருவேட் கார்பாக்சிலேசு
- புரொப்பினைல் துணைநொதி-ஏ (புரொப்பினைல் கோ ஏ) கார்பாக்சிலேசு
- பைருவேட் கார்பாக்சிலேசு  
மேலும், இதன் காரணமாக கொழுப்பு அமில தொகுப்பாக்கம், கிளையமைப்பு சங்கிலி அமினோ அமில சிதைமாற்றம் மற்றும் குளுக்கோசு புத்தாக்கம் ஆகியவற்றில் முக்கியமானதாகும். இந்த கார்பாக்சிலேசுகளில் பயோட்டின், சக பிணைப்பு மூலமாக குறிப்பிட்ட லைசின் கசடுகளின் எப்சிலோன் அமினோ தொகுதியில் இணைகிறது. இந்த பயோட்டினிலாக்கம் வினைக்கு "ஏடீபி" அவசியமாகும், மேலும் அதற்கு ஹோலோகார்பாக்சிலேசு இணைவாக்க நொதி வினையூக்கியாக செயல்படுகிறது. பயோட்டின் இணைந்திருக்கும் பல்வேறு வேதியியல் அமைப்பிடங்களை அறிவது என்பது, புரதம் இடமறிதல், புரதம் இடைசெயல்கள் டி.என்.ஏ. படியெடுத்தல் மற்றும் பிரதியெடுத்தல் உள்ளிட்ட மிக முக்கியமான செயலாக்கங்களை ஆய்வு செய்யும் ஆய்வக நுட்பங்களுக்கு உதவிகரமாக இருக்கும். பயோட்டினிடேசு (ஹிஸ்டோன்களை பயோட்டினிலாக்கம்) செய்யக்கூடிய திறனுள்ளதாகவும் உள்ளது, ஆனால் சிறிதளவு பயோட்டின் இயற்கையாகவே குரோமேட்டினில் இணைந்துள்ளது.  
பயோட்டின் நான்கு பகுதியுள்ள புரதமான அவிடின், ஸ்டிரெப்டோவிடின் மற்றும் நியூட்டிராவிடின் ஆகியவற்றுடன் மிகவும் இறுக்கமான பிணைப்பிலுள்ளது. இதில் அதன் பிரிகை மாறிலி *K* <sub>d</sub> இன் மதிப்பு 10<sup>−15</sup> என்ற அளவில் உள்ளது, இது புரதம் - ஈந்தணைவி இடைசெயல்களில் ஒன்றாக உள்ளது, இதனால் இது என்னும் அளவிலான வலிமையில் சக பிணைப்பிற்கு முயற்சிக்கிறது. இது பெரும்பாலும் பல உயிர்தொழில்நுட்ப பயன்பாடுகளில் பயன்படுத்தப்படுகிறது. 2005 ஆம் ஆண்டு வரை, பயோட்டின் - ஸ்டிரெப்டோவிடின் பிணைப்பை உடைக்க மிகவும் கடினமான நிபந்தனைகள் தேவைப்பட்டன.
# பயோட்டின்

## பயோட்டின் இருக்கும் மூலங்கள்

பயோட்டின் பல உணவுப்பொருள்களிலிருந்து பெறப்படுகிறது. இருப்பினும் பயோட்டின் அதிகமாக இருக்கும் மூலங்கள் சில உள்ளன. ஒப்பீட்டில் அதிக பயோட்டின் கொண்டுள்ள உணவுப்பொருள்களில், முட்டை மஞ்சள் கரு, ஈரல் மற்றும் சில காய்கறிகள் ஆகியவை அடங்கும். மேற்கத்திய மக்களிடையே உணவிலிருந்து உட்கொள்ளப்பட வேண்டிய பயோட்டினின் அளவு 35 முதல் 70 μg/d (143–287 nmol/d) என்ற அளவில் இருக்கும் என மதிப்பிடப்பட்டுள்ளது.  
கூடுதல் பொருள்களிலிருந்தும் பயோட்டின் கிடைக்கும். செயற்கைத் தொகுப்பாக்க செயலாக்கத்தில் ஃபியூமரிக் அமிலம் தொடக்கப் பொருளாகப் பயன்படுத்தப்படுகிறது. மேலும் இது இயற்கையான தயாரிப்பை ஒத்ததே ஆகும்.
# பயோட்டின்

## உயிரியல் ரீதியாக கிடைக்கும் தன்மை

பயோட்டின் விட்டமின் H அல்லது விட்டமின் B<sub>7</sub> எனவும் அழைக்கப்படுகிறது. பயோட்டினின் உயிரியல் ரீதியாக கிடைக்கும் தன்மை தொடர்பான ஆய்வுகள் எலிகள் மற்றும் கோழிக்குஞ்சுகளைக் கொண்டு நிகழ்த்தப்பட்டுவருகின்றன. இந்த ஆய்வுகளிலிருந்து பயோட்டின் உயிரியல் ரீதியாக கிடைக்கும் தன்மை உட்கொள்ளப்படும் உணவின் வகையைப் பொறுத்து குறைவானதாகவோ மாறக்கூடியதாகவோ இருக்கலாம் என்ற முடிவுக் கருத்து கிடைத்தது. பொதுவாக, புரதத்தில் அமைந்த வடிவம் அல்லது பயோசைட்டின் ஆகியவை உள்ள உணவுப்பொருள்களில் பயோட்டின் காணப்படுகிறது. இதன் உட்கிரகித்தலுக்கு முன்பு புரதச் சிதைப்பிகளால் நிகழும் புரதச் சிதைவு செயலாக்கம் அவசியமாகிறது. இந்த செயலாக்கம் பயோசைட்டின் மற்றும் புரதத்திலமைந்த பயோட்டின் ஆகியவற்றிலிருந்து சார்பற்ற பயோட்டின் வெளியிடப்படுவதில் உதவுகிறது. சோளத்தில் உள்ள பயோட்டின் ஆயத்த நிலையில் கிடைக்கிறது; இருப்பினும் பெரும்பாலான தானியங்களின் உயிரியல் ரீதியாக பயோட்டின் கிடைக்கும் தன்மை சுமார் 20-40% எனுமளவில் உள்ளது.  
ஒவ்வொரு உயிருக்கும் உள்ள, உணவிலிருந்து பயோட்டின் - புரதம் பிணைப்பை உடைப்பதற்கான திறன் வேறுபடுகிறது என்பதே, பயோட்டின் உயிரியல் ரீதியாக கிடைக்கும் தன்மையின் பெரும் வேறுபடும் தன்மைக்கான சாத்தியமுள்ள விளக்கமாகும். ஓர் உயிரியில் இந்தப் பிணைப்பை உடைக்கும் திறன் கொண்ட நொதி உள்ளதா என்பதே, ஒரு குறிப்பிட்ட உணவுப் பொருளிலிருந்து பயோட்டின் உயிரியல் ரீதியாக கிடைக்கும் தன்மையினை தீர்மானிக்கிறது.
# பயோட்டின்

## குறைபாடு

ஒப்பீட்டில் பயோட்டின் குறைபாடு என்பது மிகவும் அரிதானதும் பாதிப்பு குறைவானதும் ஆகும். மேலும், இது கூடுதல் உட்கொள்ளல் மூலமாக எளிதில் சரிசெய்யப்படக்கூடியதும் ஆகும். பயோட்டினை மிகவும் வலிமையாகப் பிணைக்கும் புரதம் அவிடின் அதிகமாக உள்ள, வேகாத முட்டை வெள்ளைக் கருவை அதிகமாக உட்கொள்வது இது போன்ற குறைபாட்டுக்கு காரணமாக இருக்கலாம் (இக்குறைபாடு உருவாக ஒரு நாளைக்கு 20 முட்டைகள் உட்கொள்ளப்பட வேண்டியிருக்கும்). சமைக்கும் போது அவிடின் செயலிழக்கச் செய்யப்படுகிறது, ஆனால் பயோட்டின் பாதிக்கப்படாமலே உள்ளது.  
பயோட்டின் குறைபாட்டின் வெளிப்படையான அறிகுறிகளில் பின்வருவன அடங்கும்:
- முடி கொட்டுதல்
- விழி வெண்படல அழற்சி
- கண்கள், மூக்கு, வாய் மற்றும் இனப்பெருக்க உறுப்புப் பகுதிகளைச் சுற்றிலும் செதில்களைக் கொண்டுள்ளது போன்ற தன்மையுடைய தடிப்புகளுடன் கூடிய சிவந்த சருமவழல்.
- பெரியவர்களில் உளச்சோர்வு, மெத்தனப் போக்கு, மாயத்தோற்றம் மற்றும் உணர்வின்மை மற்றும் புற உடலுறுப்புகளில் அதீத கூச்ச உணர்வு ஆகியவை நரம்பியல் ரீதியான அறிகுறிகளாகும்.  
கர்ப்பிணிப் பெண்களுக்கு பயோட்டின் குறைபாடு ஏற்படுவதற்கான வாய்ப்பு அதிகமுள்ளது. கர்ப்பிணிப் பெண்களில் சுமார் பாதி பேருக்கு பயோட்டின் அளவுக் குறைவைக் குறிக்கும் இயல்புக்கு மாறான 3-ஹைட்ராக்சி ஐசோவாலரிக் அமில அதிகரிப்பு காணப்படும் என ஆய்வு முடிவுகள் தெரிவிக்கின்றன. உயிர்வேதியியல் மற்றும் மருத்துவ விளக்கங்களில் பின்வருவன அடங்கும்: கீட்டோலாக்டிக் அமிலவேற்றம், கரிம அமிலசிறுநீர், இரத்த அம்மோனிய மிகை, தோல் தடிப்புகள், பாலூட்டல் சிக்கல்கள், தளர்ச்சி, வலிப்புத் தாக்கங்கள், வளர்ச்சி தாமதம், வழுக்கை மற்றும் மீளாத்துயில் ஆகியவை. இந்த நோய் உயிர்க்கொல்லி நோயாகும், இருப்பினும், குறிப்பிடப்பட்ட மருத்துவ நிலைகள் பயோட்டினின் மருந்தியல் அளவுகளின் உள்ளெடுப்பின் (நாளொன்றுக்கு 10–100&nbsp; மி.கி) மூலம் சரியாக்கப்படலாம்.  
பயோட்டினிடேசு குறைபாடு உருவாவதற்கு போதிய அளவு பயோட்டின் இல்லாமல் போவது காரணமல்ல. ஆனால் மாறாக அதைச் செயலாக்கும் நொதிகளாலேயே ஏற்படுகிறது. பயோசைட்டின் மற்றும் பயோட்டினைல் புரதக்கூறுகளிலிருந்து (ஒவ்வொரு ஹோலோகார்பாக்சிலேசுகளின் புரதச்சிதைவு விளைபொருள்கள்) பயோட்டின் பிளவுறுவதற்கான வினையின் வினையூக்கியாக பயோடினிடேசு செயல்படுகிறது. இதனால் பயோட்டின் மறுசுழற்சி நடைபெறுகிறது. உணவிலுள்ள புரதத்திலமைந்த பயோட்டினை விடுவிப்பதிலும் இது முக்கியப் பங்காற்றுகிறது. எலும்புக்கூட்டில் காணப்படும் எலும்புகளின் நீளம் குறைதல் மற்றும் தடித்தல், கொழுப்பு நிறைந்த ஈரல் மற்றும் சிறுநீரக நோய்க்குறித்தொகுப்பு மற்றும் கல்லீரல் வறட்சி (ஹெப்பாட்டிக் ஸ்டீட்டோசிஸ்) ஆகியவையும் ஏற்படலாம் முன்னேற்றம் ஏற்படலாம்.
# பயோட்டின்

## குறைபாடு

### நீரிழிவு நோய்

கூடுதல் பயோட்டின் எடுத்துக்கொள்வதால் நீரிழிவு நோய்க்கும் பயனுண்டு. இன்சுலின் சார்புள்ள மற்றும் இன்சுலின் சார்பற்ற இரு வகை நீரிழிவு நோயிலுமே, பயோட்டின் எடுத்துக்கொள்வதால் இரத்தத்தில் சர்க்கரை அளவின் கட்டுப்பாடு மேம்படுகிறது, மேலும், உண்ணாத நேரத்திலான இரத்தத்தின் குளுக்கோஸ் அளவைக் குறைப்பதிலும் உதவுகிறது, சில ஆய்வுகளில் உண்ணாத நேரத்திலான இரத்தத்தின் குளுக்கோஸ் அளவு 50 சதவீதத்திற்கும் அதிகமாகக் குறைக்கப்படுகிறது. பெரும்பாலும் நீரிழிவு நோயுடன் தொடர்புடையதாகக் கருதப்படும் நரம்பியக்கக் கோளாறைத் தடுப்பதிலும் பயோட்டின் முக்கியப் பங்கு வகிக்கலாம். இது மிக மோசமான குளுக்கோஸ் கட்டுப்பாட்டுடன் தொடர்புடையதான உணர்விழப்பு மற்றும் கூச்ச உணர்வு ஆகியவற்றையும் குறைக்கலாம்.
# பயோட்டின்

## நச்சுத்தன்மை

விலங்குகளைக் கொண்டு செய்யப்பட்ட ஆய்வுகளின் மூலம் பயோட்டினின் நச்சுத்தன்மைக்கான சாத்தியக்கூறுள்ள அளவுகளைப் பற்றிய விவரங்கள் கிடைத்துள்ளன. விலங்குகளும் மனிதர்களும், அவற்றின் உணவு ரீதியான தேவையை விட பல அதிக மடங்குகளை உட்கொண்டாலும் அதைத் தாங்கிக்கொள்ள முடியும் என்பதற்கு இது ஆதாரமாக விளங்கக் கூடும். என்றாலும், விட்டமின்களை அதிக அளவு உட்கொள்வதால் குறிப்பாக குழந்தைகளில் ஊறல் தோலழற்சியை உண்டாக்கும் வளர்சிதைமாற்ற நோய்க் குறைபாடுகளுக்கான சிகிச்சையின் போது ஏற்படும் தீய விளைவுகளைப் பற்றி எந்தத் தகவலும் பதிவு செய்யப்படவில்லை.
# பயோட்டின்

## ஆய்வகப் பயன்கள்

பயோட்டின் பெரும்பாலும் உயிரியல் ஆய்வகத்தில், உயிர்வேதியியல் மதிப்பீடுகளுக்கான ஒரு மூலக்கூறு அல்லது புரதத்துடன் வேதியியல் முறையில் இணைக்கப்பட்டு அல்லது குறியிடப்பட்டுப் பயன்படுத்தப்படுகிறது. இந்த செயலுக்கு பயோட்டினிலாக்கம் என்று பெயர். அவிடின்கள் பெரும்பாலும் பயோட்டினுடனே பிணைப்பை ஏற்படுத்தும் என்பதால் ஒரு பொருளிலிருந்து பயோட்டின் இணைக்கப்பட்ட மூலக்கூறுகளை பிரித்தெடுக்க முடியும். அவற்றை சகபிணைப்பில் அவிடினுடன் இணைந்துள்ள திரட்சிகளுடன் கலந்து திரட்சிகளுடன் ஒட்டியிருக்காதவற்றை கழுவி அகற்றுவதன் மூலம் பிரித்தெடுக்க முடியும்.  
எடுத்துக்காட்டாக, பயோட்டின் ஏதேனும் ஒரு மூலக்கூறுடன் (உ-ம், புரதம்) இணைக்கப்படலாம் . பின்னர் இந்த மாற்றியமைக்கப்பட்ட மூலக்கூறு புரதங்களின் கூட்டுக் கலவையுடன் கலக்கப்படுகிறது. அவிடின் அல்லது ஸ்டிரெப்டாவிடின் திரட்சிகள் இந்தக் கலவையுடன் சேர்க்கப்பட்டு பயோட்டினிலாக்கம் செய்யப்பட்ட மூலக்கூறு திரட்சிகளுடன் இணைக்கப்படுகிறது. பயோட்டினிலாக்கம் செய்யப்பட்ட மூலக்கூறுடன் இணைந்துள்ள பிற புரதங்கள் திரட்சிகளுடன் அப்படியே இருக்கும். பிற அனைத்து இணையாப் புரதங்களும் கழுவி அகற்றப்படலாம், மேலும் ஒரு ஆய்வாளர் (விஞ்ஞானி) பயோட்டினிலாக்கம் செய்யப்பட்ட மூலக்கூறுடன் எந்த புரதம் கட்டுண்டிருக்க வேண்டும் என்பதைத் தீர்மானிக்க பல வழிமுறைகளைப் பயன்படுத்தலாம்.  
அவிடின் அல்லது ஸ்டிரெப்டாவிடின் ஆகியவற்றை ***நொதியிணைக்கப்பட்ட எதிர்ப்பியக்கவர்பொருள் வட்டச்சோதனை*** (எலிஸ்பாட்;ELISPOT) மற்றும் ***நொதியிணைக்கப்பட்ட எதிர்ப்பியக்கவர்பொருள் சோதனை*** (எலைசா;ELISA) ஆகிய இரு உத்திகளிலும் பிடிக்க பயோட்டினிலாக்கம் செய்யப்பட்ட நோய் எதிர்ப்பொருள்கள் (எதிர்ப்பான்கள்) பயன்படுத்தப்படுகின்றன.
# கிரீஷ் கர்னாட்

**கிரீஷ் ரகுநாத் கர்னாட்** (*Girish Raghunath Karnad*, , 19 மே 1938 - 10 சூன் 2019) என்பவர் கன்னட மொழி எழுத்தாளர், நாடக ஆசிரியர், நடிகர் மற்றும் திரைப்பட இயக்குநர் ஆவார். கன்னடத்திற்கான ஞானபீட விருதை இவர் பெற்றார்.  
கர்னாட் நாற்பது ஆண்டுகளாக நாடகங்களை இயக்கி வந்தார். இவரது நாடகங்களில் பெரும்பாலும் தற்காலத்திய பிரச்சனைகளை குறிக்க வரலாறு மற்றும் தொன்மவியலைப் பயன்படுத்துவார். இப்ராகிம் அல்காசி, பீ. வீ. கரந்த், அலிகியூ படம்சே, பிரசன்னா, அரவிந்த் கவூர், சத்யதேவ் துபே, விஜயா மேத்தா, ஷியாமானந்த் ஜலன் மற்றும் அமல் அலானா போன்ற புகழ்பெற்ற இயக்குநர்களால் அவரது நாடகங்கள் இயக்கப்பட்டன. ஒரு நடிகராக, இயக்குநராக, திரைக்கதை எழுத்தாளராக இந்தியத் திரைப்பட உலகில் அவர் நிலைத்து நின்றார், இதனால் ஏராளமான விருதுகளையும் பெற்றுள்ளார். அவருக்கு இந்திய அரசாங்கத்தினால் பத்மஸ்ரீ மற்றும் பத்ம பூஷன் போன்ற விருதுகள் அளிக்கப்பட்டுள்ளன.